Visit Site
Recommended byColombia
అయితే తాజాగా పవర్‌ స్టార్‌ ఓ బయోపిక్‌కు సంబంధించిన వేడుకకు హారయ్యేందుకు అంగీకరించాడు. విప్లవ నాయకుడి కథతో తెరకెక్కుతున్న సినిమా కావటంతో పవన్‌ అతిథిగా వస్తే సినిమాకు ప్లస్‌ అవుతుందని భావించారు చిత్రయూనిట్. అదే ఉద్దేశంతో ఆయన్ను సంప్రదించటంతో పవన్‌ హాజరయ్యేందుకు అంగీకరించినట్టుగా తెలుస్తోంది.
Also Read: కుమ్మేస్తున్న `ఖైదీ`.. కార్తి ఖాతాలో మరో రికార్డ్‌
ఉస్మానియా యూనివర్సిటీలో విద్యార్థిగా నాయకుడిగా ఎన్నో పోరాటాలు చేసి దారుణ హత్యకు గురైన జార్జ్‌ రెడ్డి కథను సినిమాగా తెరకెక్కిస్తున్న సంగతి తెలిసిందే. జార్జ్‌ రెడ్డి పేరుతో తెరకెక్కుతున్న ఈ సినిమా అన్ని కార్యక్రమాలు పూర్తి చేసుకొని రిలీజ్‌కు రెడీ అవుతుంది. నవంబర్‌ 22న ఈ సినిమా ప్రేక్షకుల ముందుకు రానుంది.
Also Read: అల్లరోడి కొత్త సినిమా... ప్రయోగానికి రెడీ అయిన నరేష్‌
ఈ సినిమా ప్రీ రిలీజ్‌ వేడుకను ఈ నెల 17న అభిమానుల సమక్షంలో ఘనంగా నిర్వహించేందుకు ప్లాన్ చేస్తున్నారు. అయితే వేదిక ఎక్కడన్నది ఇంకా ఫైనల్‌ కాలేదు. ఈ వేడుకకు పవన్‌ ముఖ్య అతిథిగా హాజరవుతున్నాడు. విప్లవ భావాలున్న పవన్‌, ఓ విప్లవ నాయకుడి సినిమా ప్రీ రిలీజ్‌ వేడుకకు హాజరవుతుండటంతో ఈ సినిమాపై భారీ అంచనాలు ఏర్పడ్డాయి. అందుకు తగ్గట్టుగా ఇంట్రస్టింగ్‌ కాస్టింగ్‌తో రిచ్‌గా సినిమాను రూపొందించారు.
దళం ఫేం జీవన్‌ రెడ్డి దర్శకత్వంలో తెరకెక్కుతున్న ఈ సినిమాలో టైటిల్‌ రోల్‌లో వంగవీటి ఫేం సందీప్‌ మాధవ్‌ (సాండీ) నటిస్తున్నాడు. ఈ సినిమాను మైక్‌ మూవీస్‌ అధినేత అప్పిరెడ్డి, సిల్లీ మాంక్స్‌, త్రీ లైన్స్‌ సినిమా బ్యానర్లతో కలిసి నిర్మిస్తున్నారు. సంచలన విజయం సాధించిన మరాఠి సినిమా సైరత్‌కు సినిమాటోగ్రాఫర్‌గా పనిచేసిన సుధాకర్‌ యెక్కంటి సినిమాకు కెమెరామెన్‌గా పనిచేస్తున్నారు.
Also Read: పెళ్లైన వ్యక్తితో సంబంధం.. హీరోయిన్‌కి బెదిరింపులు
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.